A 28/2003. (X. 18.) OM rendelet 1. számú melléklete 38. sorszáma alatt kiadott fodrász szakképesítés szakmai és vizsgakövetelményei

FODRÁSZ SZAKKÉPESÍTÉS

SZAKMAI ÉS VIZSGAKÖVETELMÉNYEI

I.
A FODRÁSZ SZAKKÉPESÍTÉS ORSZÁGOS KÉPZÉSI JEGYZÉKBEN SZEREPLŐ ADATAI

1. A szakképesítés azonosító száma: 33 7812 01

2. A szakképesítés megnevezése: Fodrász

3. Hozzárendelt FEOR szám: 5311

4. Képzés maximális időtartama

Szakképzési évfolyamok száma: 3

Óraszám: -

5. Elmélet aránya: 30%

6. Gyakorlat aránya: 70%

Hirdetés (X)

A fodrász tanfolyamot végezze el kiemelt támogatónknál!

Kiemelt támogatónk: 

A 2007 Kapos Felnőttképző Kft. 

A fodrász tanfolyamainkon, magas szintű tudást szerezhet, mérsékelt áron!
Várjuk érdeklődését!
Látogassa meg weboldalunkat! www.2007kapos.hu 


II.
A FODRÁSZ SZAKKÉPESÍTÉS EGYÉB ADATAI

1. A képzés megkezdéséhez szükséges iskolai és szakmai előképzettség, előírt gyakorlat 

Iskolai előképzettség:

A fodrász szakképesítés

· tizedik évfolyamra épülő, vagy

· a tizenhatodik életévét betöltött, a közoktatásról szóló 1993. évi LXXIX. törvény (a továbbiakban: közoktatási törvény) 27. § (8) bekezdésében szabályozott feltételekkel a tanulók számára választható, vagy

· a tizenhatodik életévét betöltött, az általános iskola nyolcadik évfolyamát be nem fejezett és a nappali rendszerű iskolai oktatás keretében a közoktatási törvény 27. § (8) bekezdésében szabályozott egy évig tartó szakképzést előkészítő évfolyamon az e rendelet 3. számú mellékletében a könnyűipar szakmacsoportra meghatározott bemeneti kompetenciákat megszerzett tanulók számára választható.

Szakmai előképzettség: -

Előírt gyakorlat: -

2. Pályaalkalmassági, illetve szakmai alkalmassági követelményeknek kell megfelelni: Szakmai alkalmassági követelményeknek kell megfelelni.

3. Szakmai alapképzés időtartama: 2 év

4. Szintvizsga: 1. (a 13. évfolyamon az 5. félév végén).

III.
A  FODRÁSZ  SZAKKÉPESÍTÉS MUNKATERÜLETE

1. A szakképesítéssel legjellemzőbben betölthető munkakör, foglalkozás

	A munkakör, foglalkozás

	FEOR száma
	FEOR megnevezése

	5311
	Fodrász, borbély


2. A munkaterület rövid, jellemző leírása

A szakember a fodrászszolgáltatást végző vállalkozásoknál

· a foglalkozás gyakorlása során előforduló vállalkozással-gazdálkodással, munka- és tűzvédelemmel, baleset-elhárítással, jogalkalmazással, a kommunikációval kapcsolatos tudnivalókat ismeri, és munkája során betartja; biztosítja a munkavégzés feltételeit, betartja a speciális előírásokat, amelyek a szakma technológiai folyamataira vonatkoznak;

· előkészíti a vendéget, szemmel, tapintással, kikérdezéssel diagnosztizál;

· a vendég kívánságának figyelembevételével, az egyéniségének és az aktuális divatirányzatnak, alkalomnak megfelelő frizurát és hajszínt javasol;

· vízzel és samponnal mossa, balzsamozza, egyéb hajápoló szerekkel kezeli és öblíti a hajat;

· ollóval, hajvágógéppel és borotvával vágja, ritkítja a frizurát;

· tartóshullámot készít, festi, színezi, színteleníti a hajat;

· víz-, főn- és vashullámot készít,

· hajszárító géppel szárítja a hajat,

· szárítás közben kefével formázza a hajat, 

· a férfifodrász megborotválja a vendéget, a szakállt, bajuszt formára igazítja, festi;

· hajpótrészeket és parókát készít, tisztít és a saját hajjal együtt frizurát készít velük,

· a hajjal és fejbőrrel kapcsolatos problémák külsődleges kezelésére tanácsot ad.

3. A szakképesítéssel rokon szakképesítések

	A szakképesítéssel rokon szakképesítések

	azonosító száma
	megnevezése

	—
	—


IV.
A FODRÁSZ SZAKKÉPESÍTÉS SZAKMAI KÖVETELMÉNYEI

A foglalkozás gyakorlása során előforduló legfontosabb feladatcsoportok, feladatok és az azokhoz közvetlenül kapcsolódó követelmények

1.
Gazdálkodással, vállalkozással kapcsolatos teendők

1.1
A szakember legyen képes

Jogalkalmazás területén:

· az állami szervek típusait ismerve azokhoz hozzárendelni az általuk alkotott jogforrásokat,

· a szerződéskötés alaki és lényeges tartalmi kellékeinek ismeretében szerződési ajánlatot tenni,

· szerződéseket teljesíteni a teljesítés helyének, idejének és a teljesítés módjának betartásával,

· különbséget tenni a tipikus szerződések között (adásvételi szerződés, bérleti szerződés, megbízási szerződés, vállalkozási szerződés, kölcsönszerződés, lízingszerződés), 

· bemutatni a vállalkozások (legfontosabb gazdasági társaságok és az egyéni vállalkozások) alapításához, működtetéséhez, megszüntetéséhez kapcsolódó jogi feltételeket,

· a Munka Törvénykönyvét alkalmazva ellátni a munkaviszony létesítésével és megszűnésével, megszüntetésével kapcsolatos teendőket,

· megkülönböztetni egymástól a munkaszerződés tartalmi és formai kellékeit,

· értelmezni a munkaidőt és a pihenőidőt, a próbaidőt, a szabadságot, 

· bemutatni a munka díjazásának elemeit és jellemezni azokat a munkabérre vonatkozóan (személyi alapbér, teljesítménybér), prémium, jutalom, készenléti díj, távolléti díj,

· a kollektív szerződést ismerve érvényesíteni a munkaviszonyból származó jogait,

· értelmezni és ellenőrizni a dolgozó által kapott bérfizetési jegyzéken szereplő adatokat,

· kiszámítani a munkabér utáni személyi jövedelemadó előleget az érvényes adójogszabályt alkalmazva,

· meghatározni a bérek járulékait a hatályos jogszabályok alapján,

· kitölteni a személyi jövedelemadó bevallást a mindenkor érvényes jogszabály alapján a legalapvetőbb jövedelemformák ismeretében (pl. bér, megbízási díj),

· eligazodni az alapvető társadalombiztosítási ellátásokban (táppénz, baleseti ellátás, nyugdíj).

1.2
A szakember legyen képes

Vállalkozás-gazdálkodás területén:

· kiválasztani a vállalkozási formák közül a szakképesítéshez leginkább alkalmasat,

· meghatározni a vállalkozások alapításához és működéséhez szükséges feltételeket,

· felismerni a vállalkozás logisztikai rendszerének lényegét,

· szállítási szerződéseket értelmezni,

· kitölteni egyszerűbb megrendeléseket formanyomtatványon,

· meghatározni a vállalkozás munkaerő-szükségletét,

· meghatározni a vállalkozás eredményességét az árbevétel és a költség tartalmának ismeretében, 

· kitölteni alapvető pénzforgalmi nyilvántartásokat azok tartalmi és formai követelményeinek betartása alapján (bevételi és kiadási nyilvántartás, készpénzfizetési számla stb.),

· formailag ellenőrizni a beérkező számlákat,

· különbséget tenni a költségvetési kapcsolatok alapján a vállalkozásokat terhelő legfontosabb központi és helyi adók között,

· meghatározni a bérek járulékait az államháztartási kapcsolatok figyelembevételével, kitölteni azok egyszerűbb nyilvántartásait.

1.3 A szakember legyen képes

· vendég-nyilvántartási programba adatbevitelt végezni,

· számítógépes anyagnyilvántartást, anyagleltárt kezelni önállóan.

2.
Munka- és tűzvédelem

A szakember legyen képes

· a biztonságos munkavégzés tárgyi, személyi és szervezési feltételeit ismerni,

· javaslatot tenni a baleseti kockázatok megszüntetésére, illetve csökkentésére

· megfogalmazni a munka- és tűzvédelem, baleset-elhárítás célját, fő területeit, alapfogalmait,

· a munkavédelem szervezeti rendszeréhez hozzárendelni a jogi alapokat,

· megfogalmazni a biztonságos munkakörnyezet munkabiztonsági és ergonómiai követelményeit,

· tudatosan alkalmazni, betartani és betartatni a munkavédelmi és biztonságtechnikai előírásokat, szabályokat,

· a különböző balesetek észlelése esetén szakszerűen alkalmazni az előírt eljárásokat, kitölteni a balesettel kapcsolatos dokumentumokat,

· javaslatot tenni a balesetet kiváltó okok megszüntetésére,

· megkülönböztetni és rendszerezni a foglalkozási ártalmakat és megbetegedéseket,

· felismerni a foglalkozási ártalmakat előidéző okokat, javaslatot tenni megszüntetésükre,

· betartani és betartatni a tűzvédelmi előírásokat,

· felismerni a tűzveszélyes anyagokat, besorolni a megfelelő tűzveszélyességi osztályba,

· alkalmazni a tűzveszély megelőzésének módszereit, eljárásait,

· szabályosan, az előírásoknak megfelelően használni a tűzoltó készüléket, berendezéseket,

· felismerni a különböző baleseti veszélyforrásokat, sérüléseket, a balesetek következményeképpen esetlegesen létrejövő élettani jelenségeket,

· a különböző balesetek észlelése esetén elvégezni a baleset-elhárítási teendőket,

· baleset esetén elsősegélyt nyújtani,

· környezetvédelmi előírásokat betartani és betartatni.

3.
Kommunikáció I. (A társas érintkezési kultúra szabályainak betartása)

A szakember legyen képes

· példát mutatni szakmai és erkölcsi értelemben,

· önmaga vállalásával alkalmazkodni a vele kapcsolatban álló emberekhez,

· eredményesen együttműködni másokkal,

· beleélni magát a másik ember lelkiállapotába, érzelmeibe, gondolkodásmódjába a megértés érdekében,

· saját viselkedését felelősen kontrollálni, kritikusan szemlélni,

· meggyőzően elfogadtatni szakmai álláspontját,

· megfelelően megválasztani a konfliktuskezelés módjait és technikáit szakmai illetékességének függvényében,

· közvetíteni a társas kapcsolatok humanista értékeit a helyzetnek megfelelően (tolerancia, bizalom, megbecsülés, másokra figyelés, nyitottság stb.),

· kiküszöbölni a társas kapcsolatokat zavaró jelenségeket,

· azonosítani a másik emberre adott reakciók sokszínű élményhátterét,

· empátiával fogadni a másik személy érzelmeinek, élményeinek kifejeződését.

4.
Kommunikáció II. (Hatékony kommunikáció)

A szakember legyen képes

· nyíltan és hitelesen kommunikálni,

· egyértelműen közölni mondanivalóját, kifejezni szándékát a társadalmi nyilvánosság előtt,

· kontrollálni saját és társai metakommunikációját,

· saját kommunikációs zavarát felülvizsgálni és leküzdeni (durvaság, szóözön, szégyenlősség, gátlásosság, közhely, zsargon stb.),

· a szakkifejezéseket helyesen használni,

· saját, önálló szakmai álláspontja tolmácsolásakor közérthetően, meggyőzően érvelni,

· a mások szakmai érvelését figyelembe venni, és azt kultúráltan megvitatni,

· kommunikatív helyzetben aktívan figyelni, a beszélőpartnerre koncentrálni,

· megfelelő visszajelzést adni a partnernek a megértési szintjéről,

· kontrollálni a partner megértési szintjét,

· a közlő hitelességét vagy inkongruenciáját a napi élethelyzetben felismerni: a kommunikáció tartalmi és viszonyszintjét összeegyeztetni.

5.
A fodrászati munkavégzés feltételeinek biztosítása

5.1
A szakember legyen képes

· ismertetni a telephely-engedéllyel, tevékenységi-engedéllyel, biztonsági adatlappal kapcsolatos alapfogalmakat,

· tájékozódni a beszerzési lehetőségekről, megszervezni az alapanyagok, a segédanyagok gazdaságos beszerzését,

· célszerűen megválasztani a szolgáltatáshoz megfelelő alapanyagokat, segédanyagokat,

· felismerni, megkülönböztetni a munkafolyamatokhoz szükséges eszközöket, segédeszközöket, textíliákat,

· csoportosítani az eszközöket, szerszámokat felhasználási területük szerint, számításba venni a használhatóság és a beszerzési ár viszonylatában gazdaságosságukat,

· a munkahelyre vonatkozó, a különböző technológiák, munkafolyama-tok során a speciális szabályozásokat megismerni, elsajátítani,

· közreműködni a baleset kivizsgálásában, információt adni a jegyzőkönyvek elkészítéséhez.

5.2
A szakember legyen képes

· eldönteni a szolgáltatás sorrendjének ismeretében az optimális helyigényét, a várakozó-, mosó- és szalonrészt, a szociális helyiségeket elkülöníteni egymástól,

· a gépek, berendezések optimális elhelyezését biztosítani,

· a különböző technológiák, munkafolyamatok során a speciális biztonsági előírásokat alkalmazni,

· munkahelyi baleseteknél a kiváltó okot megszüntetni, elsősegélyt nyújtani, segítséget kérni,

· a munkahelyre vonatkozó tűzvédelmi előírásokat betartani,

· a tűz- és robbanásveszélynek megfelelően eljárni a megelőzés terén,

· a munkahelyre vonatkozó speciális szabályozásokat megismerni, elsajátítani, és azokat alkalmazni,

· kiválasztani a szükséges gépeket, berendezéseket,

· gépkönyv, műszaki leírás alapján ismertetni ezek működését, gondoskodni az időszakos ellenőrzésükről, karbantartásukról,

· a meghibásodásokat észlelni, szakszerű javíttatásáról gondoskodni,

· az anyagok jellegének megfelelően gondoskodni a szakszerű raktározásról,

· a felhasználás során keletkezett hulladékokat szelektíven gyűjteni, szakszerűen tárolni,

· ellenőrizni az eszközök, szerszámok használhatóságát műszaki és munkavédelmi szempontból,

· gondoskodni az eszközök ápolásáról, szükség esetén javíttatásukról,

· a szerszámokat, eszközöket szakszerűen tárolni.

6.
A fodrászati szolgáltatás előkészítése

6.1
A szakember legyen képes

· jellemezni a bőr anatómiai felépítését,

· felsorolni a bőr és függelékeinek anatómiai és élettani működését,

· ismertetni a szövetfajtákat, szerveket és szervrendszereket, azok élettanát,

· ismertetni a bőrben lejátszódó biokémiai folyamatokat,

· felsorolni a bőr és fej vérereit, idegeit, idegkilépési helyeit,

· ismertetni a hajszálbetegségeket és rendellenességeket,

· felsorolni a hajhullások okait és fajtáit,

· ismertetni a hajszál hossz- és keresztmetszeti képét,

· ismertetni a hajszerkezetet megváltoztató technikákat és okokat,

· felsorolni a bőr elemi elváltozásait és a növedékeket eredetük szerint,

· felsorolni a fodrásziparban előforduló bőrbetegségeket,

· felsorolni a fejbőr lehetséges problémáit, pl. fejtetvesség,

· ismertetni a szervező szervrendszert (idegrendszer, belsőelválasztású mirigyek, érzékszervek) és részeit,

· ismertetni a hajszíntelenítés módjait, technikáit, technológiáit,

· ismertetni a hajformázás technikáját vizesen és szárazon,

· ismertetni a hajszínváltoztatás ideiglenes és végleges módozatait,

· ismertetni a víz és hidrogénperoxid fizikai és kémiai jellemzőit, hatásait,

· felsorolni az oldatfajtákat az oldott részecskék nagysága és koncentrációja szerint,

· oldatszámításokat végezni,

· csoportosítani a fertőtlenítőket különféle szempontok szerint,

· ismertetni az emulziók fogalmát és fajtáit,

· csoportosítani az arcápolókat alkoholtartalom és felhasználásuk szerint,

· felsorolni a vérzéscsillapítókat,

· ismertetni a hajpakolókat a rendellenességek iránya szerint,

· ismertetni a konzerválókat hatásmechanizmus szerint,

· ismertetni az illatosítókat és gyógyhatóanyagokat,

· megfogalmazni a púderhasználat célját és fajtáit,

· ismertetni a színezőanyagokat és hatásmechanizmusukat,

· ismertetni a hajszíntelenítőket, összetételüket, hatásmechanizmusukat,

· megrajzolni adott hajviseleti elemeket,

· felsorolni az ókor klasszikus művészeti stílusait és hajviseletét,

· felsorolni a középkor művészeti stílusait és hajviseletét,

· ismertetni a barokk és rokokó művészetét és hajviseletét,

· ismertetni a XIX., XX. sz. művészetét és hajviseletét,

· ismertetni napjaink művészeti irányzatait és hajviseleteit.

6.2
A szakember legyen képes

· a vendéget kényelembe helyezni, elhelyezni a kívánt szolgáltatásnak megfelelően,

· megválasztani azokat a kérdéseket, amelyeket feltehet ahhoz, hogy információkat gyűjtsön a korrekt munkavégzéshez,

· a feltett kérdések alapján kiegészíteni a látással, tapintással felállított diagnózist,

· a helytelen életmód, hajkozmetikumok használatának következményeit felmérni, az egészségi állapotra következtetni,

· megkülönböztetni az elemi elváltozásokat, ismerni azokat, amelyekre a fodrászipari tevékenysége során különösen kell vigyáznia,

· tapintatosan tanácsot adni a vendégnek, hogy mely esetekben kell feltétlen orvoshoz fordulnia,

· kiválasztani a szükséges eszközöket és technológiákat,

· kiválasztani a szolgáltatáshoz szükséges ruhaneműket, gépeket,

· a fertőtlenítést önként, tudatosan végrehajtani,

· kiszámítani az egyes fertőtlenítők hígítását, tudatosan használni azokat, megjegyezni, melyek azok, melyek hígítás nélkül használhatók,

· alkalmazni az elsősegélynyújtás elemi szabályait, annak eszközeit helyesen használni,

· a diszkréció szabályait, a fodrászetikai kérdéseket mindenkor tudatosan, gyakorlottan alkalmazni,

· a vendég-fodrász kapcsolatában a beszélgetéskezdeményezés eseteit alkalmazni,

· számítógépes anyagnyilvántartást, anyagleltárt önállóan kezelni,

· vendég-nyilvántartási programba adatot bevinni, önállóan karbantartani.

7.
Férfi arcápolás

7.1
A szakember legyen képes

· a vendég szubjektív és objektív tüneteit felsorolni,

· a bőrtípust, a szakáll minőségét jellemezni,

· ismertetni a borotváláshoz használatos eszközök sterilizálási előírásait,

· ismertetni a borotválás eszközeinek, anyagainak kiválasztási szempontjait,

· ismertetni a borotválás, a bajusz- és szakállformázás technológiai sorrendjét,

· a bőr típusának megfelelő fertőtlenítő-összehúzó-nyugtató arcvizeket, arcszeszeket, balzsamokat, krémeket jellemezni,

· az arcformához illő egyenes, hosszú, szögletes, körszakáll-formát megtervezni,

· ismertetni a bajusz- és szakállfestés anyagait és a művelet technológiai sorrendjét,

· tanácsot adni az otthoni arc- és hajápoláshoz.

7.2
A szakember legyen képes

· a szubjektív és objektív tüneteket megállapítani,

· a szakáll minőségét megállapítani a szőrnövés irányának figyelembevételével,

· az eszközöket, anyagokat megválasztani,

· az elemi elváltozásokat megjelölni, mint elővigyázatossági szempontot a művelet során,

· a bőr típusának megfelelő fertőtlenítő-összehúzó-nyugtató arcvizeket, arcszeszeket, balzsamokat, krémeket alkalmazni,

· a borotváláshoz használatos eszközöket sterilizálni,

· a bajusz fajtájának megfelelő eszközöket, anyagokat megválasztani,

· a helyes technológiai sorrendet betartani,

· angol, francia, pödrött bajuszokat helyes arányokkal elkészíteni,

· a szakáll fajtáinak megfelelő különböző vágási technológiát megtervezni, a megfelelő eszközöket és anyagokat kiválasztani,

· egyenes, hosszú, szögletes, körszakállformát kialakítani,

· bajuszt és szakállt ápolni, festeni és kezelni.

8.
Férfi haj és fejbőr ápolása

A szakember legyen képes

· a haj minőségének megfelelő sampont kiválasztani, a hajat szakszerűen mosni,

· a fejet masszírozni,

· a hajmosás utáni utókezelőket alkalmazni a haj- és fejbőrtípusnak megfelelően,

· hajvágóollót, ritkítóollót, tapperollót, fésűt, borotvát, nyakszirtkefét, szöges-, szőr-, egyenes oldalú hétsoros kefét, tincsezőt, hajszárító gépet, hajsütővasat, hajvágógépet kiválasztani, alkalmazni a hajvágás fajtájának megfelelően,

· választékot készíteni a fejforma figyelembevételével,

· angol hajvágást, borotvahajvágást, géphajvágást, sport– és kefehajvágást szakszerűen készíteni,

· a mindenkori divatirányzatnak megfelelően szakszerűen hajvágást végezni,

· hosszvágást, tompavágást, átmenetet, ritkítást készíteni ollóval, hajvágógéppel az egyes frizuratípusoknak megfelelően,

· fazonformákat kialakítani halántéknál, fül mögött, fül körül, nyakban,

· formázó fésülést készíteni főnözéssel a hajviseletnek megfelelően,

· a frizurát befejezni az ún. „finish” termékekkel.

9.
Női hajápolás

A szakember legyen képes

· kiválasztani azokat az eszközöket, ruhaneműket, amelyek a női hajvágásnál szükségesek,

· alkalmazni a diagnosztizálás módjait,

· felismerni a fejbőrön, illetve a hajon lévő elváltozásokat,

· kiválasztani a hajápolás megfelelő anyagait és technológiáit,

· a bőrre és eszközökre megfelelő fertőtlenítőket megválasztani,

· tudatosan megválasztani a samponokat és egyéb segédanyagokat azok hatóanyagának ismeretében, a hajat megmosni,

· meghatározni a női hajvágást,

· eldönteni a frizura ismeretében, hogy milyen hajvágási technológiát alkalmaz,

· hajvágásokat készíteni (hagyományos ollóvágás, nyeső, vegyes eljárás, Sassoon technika) a mindenkori napi divat elvárásai szerint,

· alaphajvágásokat készíteni,

· az aktuális divatnak megfelelő frizurát kialakítani, ritkítani, átmenetet készíteni,

· a frizura kívánalmainak ismeretében, a száraz hajon a befejező hajvágási technológiákat helyesen alkalmazni, 

· tudatosan alkalmazni az arcforma, nyak, fejforma összehangolása érdekében az esztétikai tervet, 

· hajvágást, frizurát készíteni a rendellenes fejformáknál.

10.
Nedves haj formázása

A szakember legyen képes

· kiválasztani azokat a fésűket, eszközöket, segédanyagokat, melyek a Marcell-hullám elkészítéséhez szükségesek,

· meghatározni a választékos és választék nélküli frizuránál, hogy honnan kell indítani a hullámot,

· jó arányérzékkel beosztani, hogy hány hullámot és milyen formában célszerű elhelyezni,

· meghatározni és alkalmazni azokat a segédeszközöket, amelyek a vízhullám elkészítéséhez szükségesek,

· a gyűrűket elhelyezni, a passzék arányát megválasztani, helyes irányba elhelyezni,

· megtervezni és kivitelezni a fejformához legjobban illő frizurát, a csavarókat elhelyezni a vendég kívánságának figyelembevételével a kiválasztott frizura alapján,

· felismerni, hogy a segédeszközök helytelen alkalmazása milyen megjelenési formát fog eredményezni, milyen hibát okoz, és azt hogyan lehet kijavítani,

· a nedves hajat kézi hajszárítóval és a különböző típusú kefékkel formázni,

· meghatározni az első hullámsor irányát,

· az ún. "finistermék"-et a frizura jellegének megfelelően kiválasztani,

· a hajápolók közül a hajminőségnek megfelelőt kiválasztani és alkalmazni.

11.
Száraz haj formázása

A szakember legyen képes

· megkülönböztetni a hajsütővas részeit, 

· különbséget tenni a laposcsavarás, állított csavarás, spirálcsavarás között,

· a hőmérsékletet tudatosan megválasztani, a hajsütővas hőfokát megállapítani a haj minőségének függvényében,

· ismertetni a gyakori vashullámosítás szerkezetroncsoló hatását,

· ismertetni a hajpakolók fajtáit, azok minőségi összetételét.

12.
A haj tartós formázása vegyszerek felhasználásával, kémiai átalakítással

12.1
A szakember legyen képes

· helyesen megállapítani a haj minőségétől függően a hatóidőt, a fixálást,

· különbséget tenni az eltérő pH-jú oldatokkal történő hullámosításban,

· kimutatni az összefüggést a hajminőség, a HTH víz típusai, az előkezelők, a hatóidők, a fixálók és az utókezelők között,

· különbséget tenni a direkt és indirekt HTH között, felsorolni, mely esetekben alkalmazzák egyik és mely esetekben a másik technológiát,

· a hatásmechanizmust ismertetni, 

· megmagyarázni, hogy milyen kémiai folyamatnál, a haj milyen kötéseiben következik be változás,

· ismertetni azokat a hibákat, amelyeket elkövethet, azok javítási lehetőségeit.

12.2
A szakember legyen képes

· a haj minőségét szubjektív és objektív módon megállapítani kérdések, tapintás, esetleg mérőkészülékkel való mérés alapján, a helyes diagnózist felállítani,

· szemmel pontosan megállapítani azokat a bőrrendellenességeket, melyek a tartós átalakításnál fontos tényezők,

· diagnosztikai lapot kitölteni,

· az átalakítás mértékét meghatározni,

· a felhasználandó HTH víz fajtáját kiválasztani: termikus, savas, lúgos HTH vizek tulajdonságainak és a haj minőségének ismeretében,

· a haj hosszától függően direkt vagy indirekt HTH-t végezni,

· megválasztani a csavarók típusait, méreteit, vastagságait,

· csak műanyagcsavarót alkalmazni,

· spiccpapírral alkalmazni a dauercsavarási eljárást,

· a csavarókat kreatívan alkalmazni,

· a megfelelő fixáló oldatot kiválasztani, és előírásnak megfelelően hígítani,

· utókezelést végezni, az esetleges duzzadás okait feltárni, a hajkárosodást csökkenteni,

· otthoni hajápoláshoz tanácsot adni, samponokat, hajápolókat ajánlani a vendégnek.

13.
Hajszínváltoztatás

13.1
A szakember legyen képes

· felsorolni a fény jellemzőit, megkülönböztetni az egyes sugarakat, megkülönböztetni az alap- és a mellékszíneket, ismertetni a mellékszínek keletkezését,

· ismertetni a színkeverés törvényeit, a komplementer, a hideg és meleg színek fogalmát, a színharmónia és diszharmónia lényegét, definiálni a tiszta szín, a kevert szín és a pasztellszín fogalmát,

· elmagyarázni a hajfestés célját, lényegét, csoportosítani a hajfestékeket, ismertetni az egyes hajfestékek előnyös és hátrányos tulajdonságait,

· ismertetni a bőrpróba lényegét,

· ismertetni a hajfestés technológiáját, a hajfestékek alapanyagainak tulajdonságait, 

· ismertetni a színelvonást blanche segítségével különböző oxidálószer erősséggel,

· ismertetni a hatóidő betartásának fontosságát, és hogy a hatóidő alatt mi történik a hajjal,

· ismertetni a tónusozás lényegét, megkülönböztetni a tónusozószerek fajtáit halmazállapotuk alapján,

· különböző melírozási technikákat alkalmazni a differenciált színképzés figyelembevételével,

· definiálni a színfelfrissítés fogalmát, elmagyarázni technológiáját,

· ismertetni az oxidációs színezők alkalmazásának lényegét, technológiáját, megnevezni az egyes festékalapanyagokat és adalékanyagokat, ismertetni tulajdonságaikat.

13.2
A szakember legyen képes

· tanácsot adni a divat, a kor és az egyéniség szerint a hajszínváltoztatásra,

· bőrpróbát végezni a hatályos miniszteri rendeletek előírásai alapján,

· kiválasztani a színskála alapján a hajfestéket és a megfelelő hidrogénperoxid százalékot divatszíneknél (a sötét színeknél tő- és utánfestéskor, világosabbra festéskor és melírozáskor),

· az előírások betartásával hajat festeni növényi festékekkel,

· az előpigmentálás szabályait helyesen alkalmazni,

· 70%-nál őszebb hajat festeni a kívánt színre,

· ismerni a hajfestés kiegészítő technológiai folyamatait,

· ősz hajat festeni a kívánt színre színskála alapján a technológiai előírások betartásával,

· divatszíneket festeni a vendég kívánsága alapján a technológiai előírások betartásával,

· különbséget tenni az első festés és utánfestés között alkalmazásuk szerint,

· festés alkalmával melírozást készíteni egy technológiai folyamatban,

· a területfestést elvégezni,

· a vörös és szőke hajszínek speciális eseteit alkalmazni sajátosságaik figyelembevételével,

· helyes technológiai sorrendet alkalmazni tartós hullámosítás és hajfestés egyidejű elvégzésekor,

· az emulgálás műveletét helyesen alkalmazni,

· kijavítani az esetleges hibát,

· hajfestés utáni utókezelést alkalmazni a haj minőségének megfelelő anyagokkal,

· tanácsot adni a festett haj otthoni ápolásához.

14.
Egyéb fodrászati szolgáltatás végzése

14.1
A szakember legyen képes

· megnevezni a vizuális jelrendszer alapjait, szerkezeti és tónusos rajzot készíteni a hullámos hajfürtről, a hajfonatról és a lokniról,

· felismerni és megnevezni a művészet és a hajviselet jellemzőit,

· felsorolni, kiválasztani, jellemezni a művészeti korok, stílusok hajviseleti jellemzőit,

· megkülönböztetni korunk hajviseletében a "tüske"-kefe hajforma, oldalszakáll, kecske-, kör-, császárszakáll, chignon-konty, hagymakonty, varkocs, etonfrizura, bubifrizura, Marcell-hullám, lófarok, tupír, afro-stílus, punk hajviseletet,

· megadott kezdeti rajz alapján arctípushoz hajviseletet választani.

14.2
 A szakember legyen képes

· nagy gyakorlattal fonatot készíteni, sodorni,

· meghatározni a kontyfésülés fajtáit és segédeszközeit, kontyot fésülni,

· a divat, a kor, az alkat szerint különböző alkalmakra frizurát készíteni,

· alkalmi hajviseletnél a díszítőelemeket esztétikusan elhelyezni, 

· fodrásztörténeti, művészettörténeti ismeretei alapján adott korszak frizuráját elkészíteni,

· ismerni a pótrészek szerepét az egyes stílusokban, ha szükséges a pótrészeket gyakorlottan alkalmazni, szakszerűen rögzíteni,

· a pótrészeket tisztítani, vágni, fésülni.

14.3
A szakember legyen képes

· a paróka méreteit levenni,

· felsorolni a hajmunka eszközeit és anyagait, ismertetni a parókakészítés és -tisztítás módjait,

· a parókából frizurát készíteni,

· a póthaj típusát, méretét meghatározni,

· felsorolni a póthaj anyagait, eszközeit, ismertetni a póthajkészítés és tisztítás módjait, eszközeit,

· póthajjal frizurát készíteni,

· a parókánál és a pótrésznél a vágást elvégezni.

V.
A FODRÁSZ  SZAKKÉPESÍTÉS VIZSGÁZTATÁSI KÖVETELMÉNYEI

1.
A szakmai vizsgára bocsátás feltételei

· A szakképesítés szakmai követelményeinek teljesítése.

· Amennyiben a vizsgát megelőző tanulmányok alatt a szintvizsga megszervezésére sor került, úgy a vizsgára bocsátás feltétele az eredményes szintvizsga. 

A szintvizsga

A szintvizsgát az iskolai rendszerű képzés keretében kell szervezni, ha a szintvizsga megszervezésének és lebonyolításának anyagi és technikai feltételeit a vizsgaszervező biztosítani tudja. 

A szintvizsgán a kamara által összeállított központi feladatbankból a szintvizsga bizottság elnöke által kiválasztott feladatot kell végrehajtani. A szintvizsga értékelése a kiválasztott feladathoz tartozó értékelési útmutató alapján történik. 

A szintvizsga témakörei: 

A szintvizsga legfontosabb feladatcsoportjai, feladatai, műveletei és időtartama. A IV. fejezetben meghatározott feladatok alapján.

IV. félév végén

12. A haj tartós formázása vegyszerek felhasználásával, kémiai átalakítással 

Dauercsavarás babafejen   A művelet időtartama: 
40 perc

A műanyag csavarók iránya, vastagsága igazolja, hogy a csavarás után a frizura jellegének megfelelően alakult volna ki a tartós hullám – dauervizet nem kell alkalmazni. Arányos, egyenletes csavarás, tiszta felválasztás, dauerpapír, dauertűk segítségével, törés-, pipamentes kialakítás az egész gyakorlófejen, a tarkóban a fennmaradó haj formára fésült legyen.

7. Férfi arcápolás

Férfi borotválás  A művelet időtartama: 
20 perc

Pihés modell nem alkalmas, min. egynapos szakállal rendelkezzen a modell. A modell helyes előkészítése a művelethez. A technológiai folyamat során bizonyítsa a helyes borotvafogásokat. A műveletet sérülésmentesen kell elvégezni.

10. Nedves haj formázása

Vízhullám frizura berakás,- fésülés babafejen 

A művelet időtartama: 
20+20 perc

A babafej vagy a modell haját min. 6 csavaróra, min. 9 csipesszel, gyűrűvel kell berakni. A fennmaradó részt formára kell fésülni. Fésüléskor bizonyítani kell a magas fokú formaérzéket, a hullám- és vonalvezetés töretlen kialakítását.

11. Száraz haj formázása

A vashullám frizura  A művelet időtartama: 
50 perc

Tiszta, mosott, száraz, de nem előkészített hajon frizurakészítés úgy, hogy teljes frizurát kell kialakítani vékony és vastag hajsütővasakkal, lapos és spirál csavarási technikákkal. 3 függőleges hullámsor a halántéktól hátrafelé alakuljon ki, ez csak vékony hajsütővassal végezhető és kapcsolódjon a frizura vonalvezetéséhez.

16. Számítógép-kezelés

Anyagnyilvántartás, leltárkezelés

A művelet időtartama: 
30 perc

A köztes vizsga

A képzés eredményességének mérésére, a képzési folyamat nagyobb képzési szakaszainak lezárásaként szervezett köztes vizsga célja annak megállapítása, hogy a szakképzés során tanúsított, előmenetel megfelel–e az adott képzési szakaszra meghatározott szakmai követelménynek. 

A köztes vizsga időpontjáról a szakképzést folytató intézmény vezetője határoz. Az írásbeli feladatokat a képző intézmény állítja össze. Időtartama: 60 perc

A feladatsornál színskála használható (a vizsgázónak kell biztosítani azt). Csak a képző intézményben oktatott, professzionális termékek használhatók. 

I. félévben

Az írásbeli feladatok témakörei:

IV. 10. Nedves haj formázása

IV; 12.A fodrászati szolgáltatás előkészítése

Gyakorlati feladatok:

10. Nedves haj formázása 

Marcell vízhullám készítése babafejen  A művelet időtartama: 
25 perc

Marcell vízhullám egész gyakorlófejen úgy, hogy választék vagy választék nélkül, kapcsolódó és folyamatos hullámsor max. 2 ujjnyi, 4 cm szélességűek és arányosak legyenek. Csipesz, csat alkalmazható a folyamat közben, de az értékeléskor semmi nem lehet a hajban. Az értékelés vizesen történik. 

12.2. A haj tartós formázása vegyszerek felhasználásával, kémiai átalakítással –

Dauercsavarás babafejen  A művelet időtartama: 
40 perc

A műanyag csavarók iránya, vastagsága igazolja, hogy a csavarás után a frizura jellegének megfelelően alakult volna ki a tartós hullám – dauervizet nem kell alkalmazni. Arányos, egyenletes csavarás, tiszta felválasztás, dauerpapír, dauertűk segítségével, törés-, pipamentes kialakítás az egész gyakorlófejen, a tarkóban a fennmaradó haj formára fésült legyen.

II. félévben

Az írásbeli feladatok témakörei:

IV; 8. Férfi haj és fejbőr ápolása 

IV; 7. férfi arcápolás

IV. 10 Nedves haj formázása

Gyakorlati feladatok:

8. Férfi haj és fejbőr ápolása

Férfi klasszikus hajvágás, szárítás   A vizsga időtartama:
 60 perc

A hajhossz a fejtetőn min. 8 cm hosszú, a tarkó, fül körül min. 1 cm legyen. Készítendő választékkal vagy választék nélküli klasszikus hajvágás, szárítás. A kiindulási „0” pont meghatározása után a fül körül és a tarkórészen lévő haj vágása stuccolással történjen. A haj a fülre a fazonvágás után nem lóghat, éles tiszta fazon vágása kötelező. Oldalfazon kiborotválása kötelező. Vízszintes kiindulási vonal „0” pont, csak kontúr nélkül borotválható ki.

A fejtetőt és az oldalhajakat borotvával át kell vékonyítani úgy, hogy a klasszikus frizura szárítása, fésülése kialakítható legyen, hullám- és tincsmentesen. Hajvágógép és ritkító olló, valamint tapperolló nem használható. A vizsga folyamán min. 1 cm haj vágása kötelező a fejtetőn lévő hajhosszból is.

7. Férfi arcápolás

Férfi borotválás    A vizsga időtartama:
 30 perc

Pihés modell nem alkalmas, min. egynapos szakállal rendelkezzen a modell. A modell helyes előkészítése a művelethez. A technológiai folyamat során bizonyítsa a helyes borotvafogásokat. A műveletet sérülésmentesen kell elvégezni.

10. Nedves haj formázása

Vízhullám frizura berakás – fésülés babafejen

A művelet időtartama: 
25+25 perc

A babafej vagy a modell haját min. 6 csavaróra, és min. 9 csipesszel, gyűrűvel kell berakni. A fennmaradó részt formára kell fésülni. Fésüléskor bizonyítani kell a magas fokú formaérzéket, a hullám- és vonalvezetés töretlen kialakítását.

III. félévben

Az írásbeli feladatok témakörei:

IV; 8. Férfi haj és fejbőr ápolása 

IV; 13. Hajszínváltoztatás, hajfestés

IV. 9 Női haj ápolás

IV. 11. Száraz haj formázása 

Gyakorlati feladatok:

8. Férfi haj és fejbőr ápolása

Férfi divatos hajvágás, szárítás    A művelet időtartama: 
50 perc

A hajhossz a fejtetőn min. 8 cm hosszú, a tarkó és fül körül min. 1 cm legyen. A haj vágása az aktuális divat szerint úgy történjen, hogy a technológiában, formában bizonyítsa jártasságát, divatos jelleg alakuljon ki. Az új forma és eltérő frizura vágása során az egész fej területén hajvágást kell végezni, min. 2 cm-es mértékben. Ritkítóolló, hajvágógép használata megengedett.

13. Hajszínváltoztatás

Hajfestés    A művelet időtartama (hatóidő nélkül): 
30 perc

A haj megfestése divatszínre úgy, hogy a festés folyamán legalább 2 árnyalattal kell világosabbra festeni a hajat, vagy legalább 70%-nál őszebb hajat kell divatszínre festeni. A tő lenövése min. 1 cm legyen, és 5-ös színmélységnél sötétebb hajszín nem festhető.

9. Női hajápolás

Női alaphajvágás csak ollóval  A művelet időtartama: 
60 perc

Az alap hajvágási művelet során legyen látható a fejterület tudatos és precíz felosztása. Az anatómiai pontok és a geometriai meghatározások segítségével alakítsa ki a vezető tincset, aminek segítségével meghatározza a haj hosszát, irányát és átmenetképzését. Balesetmentesen alkalmazza a hajvágás műveletét, a hajterületek leválasztását és ellenőrzését. 4 cm hajvágás és új forma kialakítása kötelező! A hajszárítás mind eszközeiben, mind formájában kapcsolódjon a hajvágáshoz, emelje ki a hajvágási formákat. Az ún. alaphajvágási formák közül bármelyiket választhatja, a hajvágást a vizsgabizottság felválasztásokkal ellenőrzi. A haj puhítása nem megengedett, a frizura kialakítását csak tompa vágással lehet elkészíteni.

Alaphajvágás típusai:

1.
EGYHOSSZ-KOMPAKT HAJVÁGÁS. 

Készítendő egy olyan forma, melynél a haj természetes esésében, nem keletkezik átmenet.  A frizura külső vonala lehet vízszintes, az arc felé hosszabbodó, illetve rövidülő.

Elkészítési folyamata:

· Készítsen egy A (a homlok középpontjától a tarkó közepéig a fej legmagasabb pontján keresztül) választékot.

· Válassza le a vezető passzét a hajnövéssel párhuzamosan a fej teljes területén kb. 1,5-2 cm szélességben.

· Adja meg a frizura külső vonalát.

· Vízszintes leválasztásokkal vágja le a vezető passzéhoz a többi hajat. 

· Figyeljen a haj fésülési irányára, ami nem térhet el a függőlegestől.

0 fokban való kiemelés, egyhossz kompakt forma. A hajat természetes esésében vágjuk, nem képződik átmenet.

A leválasztás vízszintes.

A készítendő frizura teljes egészében, átmenetnek kell keletkeznie, úgy hogy a felső hajaknak fokozatosan hosszabbaknak kell lenniük.

A hajvágást vízszintes leválasztásokkal kell készíteni.

Elkészítési folyamata:

· Készítsen egy A leválasztást.

· A hajvágást kezdje a nyakban a forma kialakításával, ami lehet vízszintes, előre hosszabbodó vagy előre rövidülő külső vonalú.

· Ellenőrzés ellentétes, függőleges leválasztásokkal.

· Figyeljen a pontos leválasztásra, fésülési irányra, kiemelésre és a kéztartásra.

1-90 fokban való kiemelés, lépcsőzetes forma. A felső haj minden esetben hosszabb. A leválasztás vízszintes, diagonális (liftezés), esetleg függőleges

3. UNIFORM FORMA

Ennél a formánál a hajnak a fej teljes területén egyforma hosszúnak kell lennie.

Elkészítési folyamata kétféle lehet.

A.

· Tűzze fel a fejtető hajrészt.

· Hátul középen készítsen egy vezető passzét és adja meg a formát.

· Függőleges leválasztásokkal haladjon az arc felé.

· Vízszintes leválasztásokkal ellenőrizze.

· Készítsen a fejtetőn is egy vezető passzét, összekötve a már levágott hajrésszel.

· A fejtető vezető passzéját kösse össze az oldalsó hajrészekkel.

B.

· Készítsen a homloktól a tarkóig egy vezető passzét. (A vonal)

· Készítsen még egy vezető passzét fültől-fülig. (B vonal, leválasztás)

· Függőleges leválasztásokkal kösse össze a vezető passzékat.

· Ellenőrizze vízszintes kiemelésekkel.

90 fokban való kiemelés, uniform forma. A haj a fej teljes területén, vagy bizonyos részén egyforma hosszú. A leválasztás vízszintes, diagonális, függőleges.

4. LEFELÉ HOSSZABBODÓ FORMA

A haj hossza ennél a formánál a fej legmagasabb pontjánál kell a legrövidebbnek lennie.

· Készítsen egy vezető passzét a fej legmagasabb pontjától kiindulva a tarkó irányába.

· Függőleges leválasztásokkal haladjon a fülig.

· A fejtető részen is készítsen egy vezető passzét.

· Folytassa az oldalrészek vágását összekötve a fejtető vezető passzéjával.

· Ellenőrizze az egészet vízszintes kiemelésekkel.

90-180 fokig való kiemelés lefelé hosszabbodó forma. A haj felül mindig rövidebb. A leválasztás: függőleges, esetleg diagonális

11. Száraz haj formázása

Vashullám frizura készítése   A művelet időtartam: 
50 perc

Tiszta, mosott, száraz, de nem előkészített hajon frizurakészítés úgy, hogy teljes frizurát kell kialakítani vékony és vastag hajsütővasakkal, lapos és spirál csavarási technikákkal. 3 függőleges hullámsor a halántéktól hátrafelé alakuljon ki, ez csak vékony hajsütővassal végezhető és kapcsolódjon a frizura vonalvezetéséhez.

V. félévben

Az írásbeli feladatok témakörei:

IV; 14. Egyéb fodrászati szolgáltatás végzése 

IV. 9 Női haj ápolás

IV. 13 Hajszínváltoztatás

IV. 8. Férfi haj és fejbőr ápolása 

Gyakorlati feladatok:

14. Egyéb fodrászati szolgáltatás végzése

Konty- alkalmi frizura készítése   A művelet időtartama:
 35 perc

Becsavart, megszárított, vagy sima, kiengedett hajból feltűzésekkel, olyan frizurát alakítson ki, ami összhangban van a vendége, modellje karakterével, megjelenésével. A modell alkalmi ruhaválasztása nincs meghatározva, de alkalmi kell, hogy legyen. Hordozza magán a mindenkori stílusjegyeket. A díszítéssel hangsúlyozza a frizura alkalmi jellegét. Csatok, hajtűk, gumik és kontybetétek alkalmazása megengedett.

13. Hajszínváltoztatás

Hajfestés, melír egy technológiai folyamatban 

A művelet időtartama (hatóidő nélkül): 
45 perc

5-ös színmélységnél sötétebb alapszín – tömegszín – nem festhető. Legalább 5 db fóliát kell elhelyezni, amely lehet fűzött-, lapmelír. 

A melírszíneknek 2 színmélység különbséget kell mutatniuk az egy technológiai folyamatban elvégzett festés művelete során.

Ha tő – után – festést végez a vizsgázó, a lenövésnek min. 1 cm-nek kell lenni. A hajtömeg nem lehet melírozott, többszínű. Ha első festést végez a vizsgázó, akkor a negatív allergiatesztet, bőrpróbát dokumentálnia kell.

9. Női hajápolás

Női divat hajvágás  A művelet időtartama: 
60 perc

A fejterületeken alkalmazza a szükséges feltűzéseket, tegye láthatóvá és bizonyítsa be a hajvágás folyamán a tudatos és felépített hajvágási technikákat. Min. 4 cm hajvágás és új forma kialakítása kötelező. A hajvágás teljes eszköztárával precíz, balesetmentes munkát tudjon végezni, módszeresen és tudatosan alkalmazza a hajvágás ellenőrzéseit. Munkájával az aktuális divatstílusjegyeket alkalmazza, bizonyítsa. A hajszárítás kapcsolódjon a hajvágás stílusához tegye kompletté a munkafolyamatot a tökéletes frizura érdekében. Tudja alkalmazni a száraz hajon a befejező hajvágási technológiákat.

8. Férfi divatos vágás, szárítás

A művelet időtartama: 
50 perc

A hajhossz a fejtetőn min. 8 cm hosszú, a tarkó és fül körül min. 1 cm legyen. A haj vágása az aktuális divat szerint úgy történjen, hogy a technológiában, formában bizonyítsa jártasságát, divatos jelleg alakuljon ki. Az új forma és eltérő frizura vágása során az egész fej területén hajvágást kell végezni, min. 2 cm-es mértékben. Ritkítóolló, hajvágógép használata megengedett.

A gyakorlati vizsgára bocsátás feltételeként előírt vizsga a VI. félév végén

14. Egyéb fodrászati szolgáltatás végzése

Konty- alkalmi frizura készítése                                               30 perc

Becsavart, megszárított, vagy sima, kiengedett hajból feltűzésekkel, olyan frizurát alakítson ki, ami összhangban van a vendége, modellje karakterével, megjelenésével. A modell alkalmi ruhaválasztása nincs meghatározva, de alkalmi kell, hogy legyen. Hordozza magán a mindenkori stílusjegyeket. A díszítéssel hangsúlyozza a frizura alkalmi jellegét. Csatok, hajtűk, gumik és kontybetétek alkalmazása megengedett.

10. Nedves haj formázása 

Vízhullám frizura készítése berakás- fésülés babafejen,             20+20 perc

A babafej vagy a modell haját min. 6 csavaróra, és min. 9 csipesszel, gyűrűvel kell berakni. A fennmaradó részt formára kell fésülni. Fésüléskor bizonyítani kell a magas fokú formaérzéket, a hullám- és vonalvezetés töretlen kialakítását.

11. Szárazhaj formázása

Vashullám frizura    A művelet időtartama
50 perc

Tiszta, mosott, száraz, de nem előkészített hajon frizurakészítés úgy, hogy teljes frizurát kell kialakítani vékony és vastag hajsütővasakkal, lapos és spirál csavarási technikákkal. 3 függőleges hullámsor a halántéktól hátrafelé alakuljon ki, ez csak vékony hajsütővassal végezhető és kapcsolódjon a frizura vonalvezetéséhez.

10. Nedves haj formázása 

Marcell vízhullám készítése babafejen  A művelet időtartama: 
20 perc

Marcell vízhullám egész gyakorlófejen úgy, hogy választék vagy választék nélkül, kapcsolódó és folyamatos hullámsor max. 2 ujjnyi, 4 cm szélességűek és arányosak legyenek. Csipesz, csat alkalmazható a folyamat közben, de az értékeléskor semmi nem lehet a hajban. Az értékelés vizesen történik. 

9. Női hajápolás

Női alaphajvágás csak ollóval  A művelet időtartama: 
60 perc

Az alap hajvágási művelet során legyen látható a fejterület tudatos és precíz felosztása. Az anatómiai pontok és a geometriai meghatározások segítségével alakítsa ki a vezető tincset, aminek segítségével meghatározza a haj hosszát, irányát és átmenetképzését. Balesetmentesen alkalmazza a hajvágás műveletét, a hajterületek leválasztását és ellenőrzését. 4 cm hajvágás és új forma kialakítása kötelező! A hajszárítás mind eszközeiben, mind formájában kapcsolódjon a hajvágáshoz, emelje ki a hajvágási formákat. Az ún. alaphajvágási formák közül bármelyiket választhatja, a hajvágást a vizsgabizottság felválasztásokkal ellenőrzi. A haj puhítása nem megengedett, a frizura kialakítását csak tompa vágással lehet elkészíteni.

A 3. félév vizsgaleírásának megfelelően.

8. Férfi divatos vágás, szárítás

A művelet időtartama: 
50 perc

A hajhossz a fejtetőn min. 8 cm hosszú, a tarkó és fül körül min. 1 cm legyen. A haj vágása az aktuális divat szerint úgy történjen, hogy a technológiában, formában bizonyítsa jártasságát, divatos jelleg alakuljon ki. Az új forma és eltérő frizura vágása során az egész fej területén hajvágást kell végezni, min. 2 cm-es mértékben. Ritkítóolló, hajvágógép használata megengedett.

2.
A szakmai vizsga részei

A szakmai vizsga írásbeli, gyakorlati és szóbeli részekből áll.

Az írásbeli vizsga tantárgyai és időtartama

Fodrász szakmai ismeret

A legfontosabb feladatcsoportok, feladatok:

2. Munka- és tűzvédelem, baleset-elhárítás 

5. A fodrászati munkavégzés feltételeinek biztosítása – 5.1 rész

6. A fodrászati szolgáltatás előkészítése

7. Férfi arcápolás

12. A haj tartós formázása vegyszerek felhasználásával, kémiai átalakítással – 12.1 rész

13. Hajszínváltoztatás – 13.1 rész

14. Egyéb fodrászati szolgáltatás végezése – 14.1 rész

A vizsga időtartama: 
180 perc

A gyakorlati vizsga tantárgyai és időtartama

Női fodrászati gyakorlatok

A vizsga időtartama:
205 perc

Férfi fodrászati gyakorlatok

A vizsga időtartama:
115 perc

A legfontosabb feladatcsoportok:

Női fodrászati gyakorlatok

5. A fodrászati munkavégzés feltételeinek biztosítása 

6. A fodrászati szolgáltatás előkészítése – 6.2 rész

9. Női hajápolás 

10. Nedves haj formázása

13. Hajszínváltoztatás

14. Egyéb fodrászati szolgáltatás végzése – 14.1 rész

Férfi fodrászati gyakorlatok

5. A fodrászati munkavégzés feltételeinek biztosítása 

6. A fodrászati szolgáltatás előkészítése – 6.2 rész

7. Férfi arcápolás

8. Férfi haj és fejbőrápolása 

A szóbeli vizsga tantárgya és időtartama

Szakmai kommunikáció

A vizsga időtartama tantárgyanként:
 max. 10 perc

3.
A szakmai vizsgán számon kérhető feladatok a szint megjelölésével

Az írásbeli vizsga tartalma

Az írásbeli vizsgán a IV. fejezetben szereplő szakmai követelmények alapján a V. 2. pont szerint összeállított komplex feladatsort kell megoldani. 

A vizsga feladatsorát a szakképesítésért felelős minisztérium központilag adja ki és a jelölt a vizsgán kapja meg. 

A feladatsornál színskála használható (a vizsgázónak kell biztosítani azt).Csak a képző intézményben oktatott, professzionális termékek használhatók. 

A fodrász gyakorlati vizsga tartalma

A fodrász gyakorlati vizsgán a IV. fejezetben szereplő szakmai követelmények, valamint a V. 2. pontban felsorolt tantárgyak figyelembevételével az alábbi műveleteket kell megoldani a vizsgázónak a meghatározott műveleti és modelli sorrendben és időtartammal:

Férfi fodrászati gyakorlatok

Klasszikus hajvágás, szárítás az I. számú modellen (60 perc)

Férfi divatos hajvágás, szárítás II. számú modellen (55 perc)

Női fodrászati gyakorlatok

Női alaphajvágás, szárítás I. számú modellen (60 perc)

Hajfestés, melírozás egy technológiai folyamatban a II. számú modellen (hatóidő nélkül 40 perc)

Marcell vízhullám készítése egész gyakorlófejen (20 perc)

Aktuális női divatos hajvágás, szárítás II. számú modellen (55 perc)

Konty- Alkalmi Frizura készítése III. számú modellen (30 perc)

Az előkészített vagy nem megfelelő hajú modellel a vizsgát nem lehet elkezdeni. 

A feladatsornál színskála használható (a vizsgázónak kell biztosítani azt). Csak a képző intézményben oktatott, professzionális termékek használhatók. 

A fodrász szóbeli vizsga tartalma

A szóbeli vizsgán a IV. fejezetben szereplő szakmai követelmények figyelembevételével a V. 2. pont szerint tantárgy központilag összeállított tételsora alapján számolnak be tudásukról a jelöltek.

A szóbeli vizsga tételsora a kommunikáció, a szak- és anyagismeret, technológiai és technikai ismeretek. A szabadkézi rajz, valamint a szakmai ismeretek alkalmazásával történő tanácsadás az otthoni hajápoláshoz témaköröket öleli fel.

4.
A szakmai vizsga egyes részei alóli felmentés feltételei

A szakmai vizsga egyes részei alól felmentést nem adható.

5.
A szakmai vizsga értékelése

A szakmai elméleti vizsga értékelése

Az írásbeli vizsga eredményét az OM által kibocsátott értékelési útmutató szerint, a feladatsorra kapott egyetlen érdemjeggyel kell megállapítani.

Az írásbeli vizsgán a vizsgázónak a feladatsor megoldására legalább elégséges érdemjegyet kell kapnia. Ha a feladatsor megoldásának minősítése nem éri el az elégségest, az írásbeli vizsga minősítése elégtelen.

A részérdemjegyek megállapítása a központilag kiadott tételsor útmutatása alapján történhet. A szóbeli vizsga eredményét a tételre kapott egyetlen érdemjeggyel kell megállapítani.

A szóbeli vizsgán a vizsgázónak a tételre adott válaszára legalább elégséges érdemjegyet kell kapnia. 

A vizsgabizottság a szakmai elmélet osztályzatát az írásbeli és a szóbeli vizsgarészen külön-külön kapott érdemjegyek számtani átlaga alapján, az írásbeli vizsgarész érdemjegye felé kerekítve állapítja meg a kerekítés szabályai alapján. A vizsgabizottság, a munkáját segítő szaktanárok javaslata alapján, ettől a kerekítési szabálytól eltérhet.

A fodrász szakmai gyakorlati vizsga értékelése

A szakmai gyakorlati vizsgatárgyak eredményét a munka megtervezése, a pontossága, szakszerűsége szempontjainak figyelembevételével, a műveletek érdemjegyének átlaga alapján egyetlen 1-5-ig terjedő osztályzattal kell értékelni az alábbi szempontok alapján:

	Férfi fodrászati gyakorlatok
	

	MŰVELET
	Nem értékelhető, ha:

	1. Klasszikus hajvágás, szárítás I. számú modell
	· az átmenet nem folyamatos,

· a fazonvágások nem tiszták,

· az átborotválás nem egyenletes,

· a tarkónál az átmenet kiindulási, „0” pont helytelen megválasztása,

· a formajegyek: lekerekített kocka, a szárításnál nem alakult ki,

· a fésülés nem plasztikus jellegű.

	2. Férfi divatos hajvágás, szárítás II. modell
	· a hajvágás mértéke nem bizonyítja az új formát,

· az alkalmazott eszközök használata helytelen,

· a szárítás nem kapcsolódik a vágás formájához.

· az aktuális divatjegyek nem jelennek meg


	Női fodrászati gyakorlatok
	

	MŰVELET
	Nem értékelhető, ha:

	1. Női alap hajvágás, szárítás I. sz. modell
	· más eszközt is használt, mint hajvágó olló,

· a fejterületen a felosztások nem áttekinthetőek,

· az ellenőrzések irányai és mértéke nem éri el a célját,

· nem történt meg a 4 cm levágása,

· a haj puhítva lett,

· a hajszárítás nem szolgálta a frizurakészítés célját,

· borotva, nyeső, ritkító és tapperolló nem használható.

	2. Hajfestés, melírozás 1 technológiai folyamatban II. modell
	· 2 színmélység különbséget nem ért el,

· a kívánt szín nem alakult ki,

· nem tett eleget a követelményeknek,

· foltos, tarka a haj,

· ha a melírozás nem esztétikus és a különbséget nem érte el,

· ha nem professzionális hajfestékkel végzi a műveleteket.

	3. Marcell vízhullám készítése egész gyakorlófejen (gyakorló fej + tartó)
	· időre nincs kész az egész fejen a hullámsor,

· aránytalanok és nem kapcsolódnak a hullámsorok,

· a technológia nem alkalmazható a műveletnél (fésű- és ujjtartások).

	4. Aktuális női divatos hajvágás, szárítás II. sz. modell
	· a hajvágás és hajszárítás elvárásai nem bizonyítottak,

· a hajvágás áttekinthetősége, tudatossága nem bizonyított,

· az ellenőrzések nem bizonyítják szerepüket,

· az aktualitás nem jelenik meg a technikában és a formában,

· a szárítás nem bizonyítja a végső, tökéletes frizurát.

	5. Konty - Alkalmi frizurakészítése III. modell
	· ha a fésülés és a feltűzések, valamint a díszek elhelyezése, kialakítása nem ad esztétikus összhatást,

· dísz- és tűzésmentes frizura nem elfogadható.


A gyakorlati vizsgatárgyak esetén ha bármelyik részfeladat eredménytelen, akkor az adott vizsgatárgy eredménye elégtelen.

A szakmai gyakorlati vizsga osztályzatát a két gyakorlati vizsgatárgy eredményének számtani átlaga alapján határozható meg, ha mindkét vizsgatárgy érdemjegye legalább elégséges. 

A fodrász szakmai vizsga értékelése

Eredményes vizsgát tett az a vizsgázó, aki szakmai elméletből és szakmai gyakorlatból is legalább elégséges osztályzatot kapott. 

A sikertelen szakmai vizsga sikertelen része megismételhető a következő pótlóvizsga és a javítóvizsga időpontjában érvényes vizsgakövetelmény szerint.

VI.
EGYÉB TUDNIVALÓK
Köztes és szintvizsga ütemterv 

	I. évfolyam

	1. félév KÖZTES VIZSGA
	2. félév KÖZTESVIZSGA

	· Marcell vízhullám babafejen 
(25’)

· dauercsavarás babafejen (40’)


	· férfi klasszikus vágás, szárítás
(60’)

· férfi borotválás 
(30’)

· vízhullám frizura berakás – fésülés babafejen,
(25’+25’) 

	II. évfolyam

	3. félév KÖZTESVIZSGA
	4. félév KÖZTESVIZSGA

	· férfi divatos vágás, szárítás 
(50’)

· hajfestés (hatóidő nélkül)
(30’)

· alaphajvágás csak ollóval női 1.
(60’)

· vashullám frizura 
(50’)
	· konty – alkalmai frizura 
(35’)

· hajfestés, melír (hatóidő nélkül)
(45’)

· hajvágás II. női
(60’)

· férfi divatos vágás szárítás 
(50’)

	III. évfolyam

	5. félév SZINTVIZSGA
	6. félév

	· vashullám frizura 
(50’)

· dauercsavarás babafejen  
(40’)

· férfi borotválás 
(20’)

· vízhullám frizura berakás – fésülés babafejen
(20’+20’)

· számítástechnikai ismeretek 
(30’)
	- konty – alkalmi frizura 
(30’)

-vízhullám frizura berakás – fésülés babafejen, 
20+20’)

- vashullám frizura
(50’)

- Marcell vízhullám babafejen
 (20’)

- alaphajvágás csak ollóval női 1.
(60’)

- férfi divatos vágás szárítás 
(50’)


Hirdetés (X)

A fodrász tanfolyamot kiemelt támogatónknál ajánljuk elvégezni!

Kiemelt támogatónk: 

A 2007 Kapos Felnőttképző Kft. 

A fodrász tanfolyamainkon, magas szintű tudást szerezhet, mérsékelt áron!
Várjuk érdeklődését!
Látogassa meg weboldalunkat! www.2007kapos.hu 


